hotchpotch/miracl-hf-unified huggingface dataset:
Stephen Dami Mamza
Stephen Dami Mamza (s. 30. marraskuuta 1969) on nigerialainen roomalaiskatolinen piispa. Hänet vihittiin papiksi Maidugurin hiippakuntaan 13. huhtikuuta 1996 ja nimitettiin Yolan hiippakunnan piispaksi 18. helmikuuta 2011. Piispaksi vihkiminen seurasi 7. huhtikuuta. Pääkonsekraattorina toimi Augustine Kasujja, jota avustivat Charles M. Hammawa ja Oliver Dashe Doeme.
Zach Pfeffer
Zachary ”Zach” Pfeffer (s. 6. tammikuuta 1995 Dresher, Pennsylvania, Yhdysvallat) on yhdysvaltalainen jalkapalloilija, pelipaikaltaan keskikenttäpelaaja. Hän pelaa saksalaisen Hoffenheimin akatemiassa lainasopimuksella Major League Soccerin Philadelphia Unionista.
Pfeffer pelasi juniorina Upper Dublinin, Cheltenhamin, YMS:n, Montgomery Unitedin ja FC Delcon joukkueissa. Toukokuussa 2010 hän liittyi pennsylvanialaisen Major League Soccer -seuran Philadelphia Unionin akatemiaan. Hän teki seuran kanssa ammattilaissopimuksen joulukuussa 2010, minkä myötä hänestä tuli Unionin ensimmäinen niin sanottu "homegrown player". Ennen sopimuksen allekirjoittamista hän kävi harjoittelemassa myös saksalaisseura Hoffenheimin kanssa.
Kausilla 2011–2012 Pfeffer sai Unionissa peliaikaa pääasiassa harjoitusotteluissa ja MLS:n reserviliigassa. Ensiesiintymisensä MLS:ssä hän teki 16-vuotiaana 17. syyskuuta 2011 ottelussa Columbus Crew’tä vastaan. Tammikuussa 2013 Pfeffer lainattiin vuodeksi Hoffenheimiin, jossa hän pelaa aluksi alle 19-vuotiaiden joukkueessa.
Pfeffer on kuulunut Yhdysvaltain maajoukkueisiin alle 14-vuotiaiden tasolta alkaen. Kevätlukukauden 2010 hän vietti maan jalkapalloliiton IMG Soccer Academy -koulutusohjelmassa Bradentonissa Floridassa. Hän pelasi viisi ottelua alle 17-vuotiaiden maajoukkueessa, mutta ei mahtunut ikäluokan MM-kilpailuihin vuonna 2011 osallistuneeseen ryhmään.
Il pomo d’oro
Il pomo d’oro ("Kultainen omena") on Antonio Cestin säveltämä prologin ja viisi näytöstä käsittävä ooppera. Sen libretto on Francesco Sbarran käsialaa. Teos kantaesitettiin hovin edessä Wienissä 1668. Teoksen pituuden johdosta esitys annettiin kahtena päivänä: 12. ja 14. heinäkuuta. Se järjestettiin Espanjan Margarita Teresan 17-vuotispäivän kunniaksi.
Oopperassa on kaikkiaan 47 roolia. Sen aiheena on Pariksen tuomio.
Juan Antonio Lavalleja
Juan Antonio Lavalleja (1784-1853) oli uruguaylainen kapinallinen ja poliitikko. Hän johti 33 sankariksi kutsuttua kapinallisten ryhmää, joka vuonna 1825 nousi kapinaan Brasiliaa vastaan ja julisti itäisen provinssin, nykyisen Uruguayn itsenäiseksi.
Lavalleja liittyi José Gervasio Artigasin joukkoihin 1811 ja osallistui taisteluihin vuoteen 1818, jolloin hän jäi sotavangiksi ja joutui Rio de Janeiroon vuoteen 1821 asti.
Lavalleja oli perustamassa kansallispuoluetta eli valkoisia (Blanco).
Stabat Mater (Haydn)
Stabat Mater on säveltäjä Joseph Haydnin näkemys "Stabat Mater" -tekstistä. Teos on vuodelta 1767. Siitä tuli Haydnin elinaikana hänen tunnetuin hengellinen sävellyksensä, ja se oli muun muassa Johann Adolf Hassen ylistämä.
Haydnin "Stabat Mater" esitetään sopraanosta, tenorista, altosta, bassosta, kuorosta ja orkesterista koostuvalla kokoonpanolla. Teoksen kolmestatoista osiosta viisi on kuorokohtauksia, seitsemän aarioita ja yksi duetto.
Lyhtyahvenet
Lyhtyahvenet ("Acropomatidae") on ahvenkaloihin kuuluva kalaheimo. Heimon lajeja elää kaikissa valtamerissä.
Lyhtyahventen heimoon kuuluvien sukujen ja lajien määrä vaihtelee eri lajeissa. Nykyään heimoon katsotaan kuuluvaksi yleensä noin seitsemän sukua ja 25–30 lajia. Osa aikaisemmin tähän heimoon kuuluvista lajeista on siirretty etelänbassien ("Percichthyidae") ja peikkoahventen ("Scomprobidae") heimoihin. Ruumiinmuodoltaan lyhtyahvenet ovat pitkulaisia ja suurimmat lajit saavuttavat noin 80 senttimetrin pituuden. Silmät ja suu ovat kaloilla suuret ja selkäeviä on kaksi, joista etummainen on piikikäs. Pyrstöevä on lajeilla haarautunut. "Acropoma"-suvun lajeilla, kuten lyhtyahvenella ("Acropoma japonicum"), on valoelimiä. Väritykseltään lyhtyahvenlajit ovat tyypillisesti harmaita, mustia tai tumman violetteja.
Lyhtyahvenia tavataan melko harvinaisina Atlantista, Intian valtamerestä ja Tyynestämerestä. Lajien elintavoista tiedetään vain hyvin vähän. Ne elävät 87–910 metrin syvyyessä merenpinnasta, tyypillisimmin 300–400 metrin syvyydessä.
The Brooding Soldier
Saint Julien Memorial eli The Brooding Soldier (suom. Saint Julienin muistomerkki) on ensimmäisessä maailmansodassa kuolleidenkanadalaisten muistoksi pystytetty muistomerkki. Muistomerkki sijaitsee Belgiassa Länsi-Flanderissa sijaitsevassa Sint-Juliaanin kylässä. Se valmistui vuonna 1923.
Julio María Sanguinetti
Julio María Sanguinetti Coirolo (s. 1936) on uruguaylainen poliitikko, joka toimi maansa presidenttinä vuosina 1985–1990 ja 1995–2000.
Hän edustaa Colorado-puoluetta.
Sanguinetto on suorittanut arvosanan oikeustieteessä Montevideon yliopistossa. Hän on työskennellyt lehtimiehenä.
Mao Zedongin patsas
Mao Zedongin patsas on patsas Mao Zedongin kunniaksi. Patsas sijaitsee Tianfun aukiolla Chengdun kaupungissa Sichuanin maakunnassa Kiinan kansantasavallassa. Patsas on 30 metriä korkea. Tyyliltään patsas edustaa sosialistista realismia.
Zéphyrin Toé
Zéphyrin Toé (30. joulukuuta 1928 Toma – 25. marraskuuta 2013 Espanja) oli burkinafasolainen roomalaiskatolinen piispa. Hänet vihittiin papiksi Nounan hiippakuntaan 6. huhtikuuta 1958 ja nimitettiin sen piispaksi 5. heinäkuuta 1973. Piispaksi vihkiminen seurasi 25. marraskuuta. Pääkonsekraattorina toimi Paul Zoungrana, jota avustivat Jean-Marie Lesourd ja Eugène Abissa Kwaku.
Toé sai 14. huhtikuuta 2000 nimityksen Dédougun hiippakunnan piispaksi, jona hän toimi, kunnes jäi eläkkeelle 4. kesäkuuta 2005.
Joseph Sama
Joseph Sama (s. 12. lokakuuta 1947 Dédougou) on burkinafasolainen roomalaiskatolinen piispa. Hänet vihittiin papiksi 12. heinäkuuta 1975 ja nimitettiin Nounan hiippakunnan piispaksi 14. huhtikuuta 2000. Piispaksi vihkiminen seurasi 28. lokakuuta. Pääkonsekraattorina toimi Zéphyrin Toé, jota avustivat Jean-Marie Untaani Compaoré ja Jean-Gabriel Diarra.
Mahaminh Sakayamunee Visejchaicharn
Mahaminh Sakayamunee Visejchaicharn () on 92 metriä korkea patsas, joka esittää istuvaa Buddhaa. Patsas tunnetaan myös nimillä "Suuri Buddha" ja "Phra Buddha Maha Nawamin". Patsas sijaitsee Ang Thongin kaupungissa Thaimaassa. Patsasta alettiin rakentaa vuonna 1990 ja se valmistui vuonna 2008. Patsas on tehty sementistä, joka on maalattu kullan väriseksi. Mahaminh Sakayamunee Visejchaicharn on Thaimaan suurin patsas.
Karl Koller
Karl Koller (22. helmikuuta 1898 Glonn – 22. joulukuuta 1951 Glonn) oli saksalainen kenraali ja Luftwaffen esikuntapäällikkö toisessa maailmansodassa. Hän oli läsnä Adolf Hitlerin syntymäpäivillä 20. huhtikuuta 1945, kun puna-armeija lähestyi Berliiniä. Koller lähetti Hitlerin käskystä jäljelläolevat Luftwaffen koneet avustamaan Felix Steinerin joukkoja. Alfred Jodlin kerrottua hänelle Hitlerin itsemurha-aikeista Koller lähti Obersalzbergiin kertomaan asiasta Hermann Göringille. Sekä Göring, Koller ja Hans Lammers joutuivat SS-joukkojen määräämään kotiarestiin, mutta Koller vapautui Berchtesgadenissa. Koller ja Göring joutuivat yhdysvaltalaissotilaiden huostaan 7. toukokuuta Fischornin linnassa. Sodan jälkeen Koller joutui vangiksi Oxfordiin, mutta hänet vapautettiin vuonna 1947. Koller kirjoitti kokemuksistaan kirjan "Der letzte Monat" vuonna 1949. Koller kuoli kotikaupungissaan Glonnissa vuonna 1951.
Bandyliigakausi 2001–2002
Jääpallon Bandyliigassa kaudella 2001-2002 pelattiin aluksi kolmentoista joukkueen yksinkertainen runkosarja, jonka jälkeen seitsemän parasta jatkoi valioliigassa ja loput kuusi bandyliigan jatkosarjassa. Valioliigan kuusi parasta ja jatkosarjan ensimmäinen jatkoivat pudotuspeleihin, valioliigan seitsemäs ja jatkosarjan kakkonen pelasivat karsintaottelun pudotuspeleihin pääsystä. Mikkelin Kampparit joutui luopumaan ennen kauden alkua sarjapaikastaan pelaajapulan takia.
Mestaruuden voitti Tornion Palloveikot.
Akilles selvisi pudotuspeleihin. Botnia karsintaan pudotuspelipaikasta. Syksyllä 2002 Vesta joutui luopumaan pääsarjapaikasataan. Syynä oli pelaajapula.
ToPV: Mikko Vanhainen, Sami Vanhainen, Jari Pihlajamaa, Jorma Salmela, Vesa Leino, Mikko Aarni, Marko Miinala, Pekka Hiltunen, Marko Veittikoski, Paulus Pörhölä, Rami Kekkonen, Tommi Nurkkala, Veli-Matti Körkkö, Jussi Harjuoja, Antti Ekman, Kari Salo, Jussi Karjalainen, Marko Herajärvi, Erkki Koivuranta, Jukka Ohtonen, Jukka Haarakoski, Jari Vaattovaara, Mika Jussila, Igor Zolotarev, Jari Tallgren. Valmentaja: Anders Strömbäck
Jari Vaattovaara oli paras maalintekijä, osumia 53. Samuli Niskanen, OLS voitti pistepörssin, pisteitä kertyi yhteensä 112.
Jean-Gabriel Diarra
Jean-Gabriel Diarra (s. 12. heinäkuuta 1945) on malilainen roomalaiskatolinen piispa. Hänet vihittiin papiksi Sanin hiippakuntaan 30. joulukuuta 1972 ja nimitettiin sen piispaksi 18. marraskuuta 1987. Piispaksi vihkiminen seurasi 20. marraskuuta 1988. Pääkonsekraattorina toimi Jozef Tomko, jota avustivat Luc Auguste Sangaré ja Joseph Paul Barnabé Perrot.
Georges Fonghoro
Georges Fonghoro (30. kesäkuuta 1958 Yélé – 22. syyskuuta 2016) oli malilainen roomalaiskatolinen piispa. Hänet vihittiin papiksi Moptin hiippakuntaan 30. joulukuuta 1987 ja nimitettiin sen piispaksi 30. elokuuta 1999. Piispaksi vihkiminen seurasi 8. tammikuuta 2000. Pääkonsekraattorina toimi Jean Zerbo, jota avustivat Jean-Gabriel Diarra ja Martin Albert Happe.
Monumento a los Caidos por España
Monumento a los Caidos por España () tai Obelisco (suom. "Obeliski") on muistomerkki, joka rakennettiin muistoksi espanjalaisille, jotka kuolivat 1808 vuonna käydyn sodan aikana Ranskaa vastaan. Muistomerkki sijaitsee Madridin kaupungissa Espanjassa. Muistomerkki paljastettiin vuonna 1840. Vuonna 1985 muistomerkin eteen lisättiin ikuinen liekki.
Horacio Quiroga
Horacio Quiroga (1878–1937) oli uruguaylainen kirjailija, joka kirjoitti yli 200 novellia sekä näytelmiä ja runoja. Novelleissaan hän käsittelee paljon kuolemaa, ihmisten heikkouksia ja outoja tilanteita.
Viidakkoympäristöön sijoittamissaan kertomuksissa hän yliluonnollisuuksien ja kummallisuuksien avulla pyrkii esittämään ihmisen ja eläimen selviytymiskamppailua. Hän kuvasi myös taitavasti psyykkisiä sairauksia ja aistiharhoja. Häneltä ovat saaneet vaikutteita esimerkiksi Gabriel García Márquez latinalaisamerikkalaiseen maagiseen realismiinsa ja Julio Cortázar postmoderniin surrealismiinsa.
Quiroga matkusteli nuorena Euroopassa ja vietti pitkiä aikoja Argentiinassa, missä hän asui Buenos Airesissa. Hän teki retkiä viidakkoon Misionesin viidakkoalueelle, josta hän sai paljon aineistoa kertomuksiinsa.
Judes Bicaba
Judes Bicaba (1947 Wakara – 19. elokuuta 2016) oli burkinafasolainen roomalaiskatolinen piispa. Hänet vihittiin papiksi Nouna-Dédougoun hiippakuntaan 12. heinäkuuta 1975 ja inkardinoitiin Dédougoun hiippakuntaan, kun se perustettiin 14. huhtikuuta 2000.
Bicaba sai 4. kesäkuuta 2005 nimityksen Dégoudoun piispaksi. Hänet konsekroi Anselme Titianma Sanonin ja Philippe Ouédraogon avustama Zéphyrin Toé 1. lokakuuta.
Jean-Baptiste Tiama
Jean-Baptiste Tiama (s. 1955) on malilainen roomalaiskatolinen piispa. Hänet vihittiin papiksi 7. tammikuuta 1984 ja nimitettiin Sikasson hiippakunnan piispaksi 5. marraskuuta 1998. Piispaksi vihkiminen seurasi 13. helmikuuta 1999. Pääkonsekraattorina toimi Jean Zerbo, jota avustivat Jean-Gabriel Diarra ja Martin Albert Happe.
Juan Carlos Onetti
Juan Carlos Onetti (1909–1994) oli uruguaylainen kirjailija, joka kirjoitti novelleita, joissa hän yhdisti fantasiaa ja realismia. Hänen teoksensa ovat usein pessimistisiä mutta mielikuvituksellisia.
Onetti syntyi Montevideossa ja jätti oppikoulunsa kesken. Hän teki hanttihommia parikymppiseksi, mutti sitten Argentiinan Buenos Airesiin, missä alkoi kirjoittaa sanomalehtijuttuja ja novelleja 1930-luvulla. Hän työskenteli uutistoimisto Reutersille sekä Uruguayssä että Argentiinassa. Vuonna 1957 hänestä tuli Montevideon kaupunginkirjaston johtaja. Sotilasvallan aikaan hän joutui vankilaan ja mielisairaalaan. Vapauduttuaan 1975 hän muutti Madridiin ja haki Espanjan kansalaisuutta.
Onettin ensimmäistä pienoisromaania "El pozo" on pidetty maagisen realismin edeltäjänä ja ensimmäisenaä aidosti modernina eteläamerikkalaisena romaanina. Hän sai kansainvälistä mainetta vasta 1960-luvulla, kun eteläamerikkalainen kirjallisuus tuli muotiin Euroopassa. Vasta kun Onetti muutti Madridiin, hänen kirjojaan alettiin kääntä muille kielille.
Onetti sai Miguel de Cervantes -palkinnon vuonna 1980.
Wangfujingin katedraali
Wangfujingin katedraali () tai Pyhän Josefin Wangfujingin katedraali on katedraali Wangfujingin lähellä Pekingin keskustassa Kiinan kansantasavallassa. Alkuperäinen kirkko rakennettiin vuonna 1655, mutta se tuhoutui maanjäristyksessä. Nykyinen kirkko rakennettiin vuonna 1904 uusrenessanssityylillä. Kirkko restauroitiin vuonna 1980 ja uudelleen vuonna 2000.
Vallan linnake
Vallan linnake () on tanskalainen televisiosarja, jonka tuotanto alkoi vuonna 2010. Se kuvaa fiktiivistä Tanskan hallituspolitiikkaa nopeatempoisesti. Suomessa Yleisradio on esittänyt jokaisen sarjan kolmesta tuotantokaudesta.
Sarjan päähenkilö on fiktiivisen Maltilliset-puolueen (tansk. De Moderate) uutena puheenjohtajana aloittava Birgitte Nyborg (Sidse Babett Knudsen). Muita päähenkilöitä ovat nuori toimittaja Katrine Fønsmark (Birgitte Hjort Sørensen) sekä ensimmäisellä ja toisella kaudella Birgitte Nyborgin PR-avustajana toimiva Kasper Juul (Pilou Asbæk). Nyborgin pahin kilpailija on Liberaalisen puolueen johtaja ja entinen pääministeri Lars Hesselboe (Søren Spanning). Sarja sijoittuu suurelta osin Kööpenhaminassa sijaitsevaan Christiansborgin linnaan, jossa toimivat Tanskan parlamentti, pääministeri ja korkein oikeus. Sarjan tanskankielinen alkuperäisnimi, "Borgen", on Christiansborgin linnan kutsumanimi.
Sarja on saavuttanut suosiota Tanskan ulkopuolella ja voittanut erilaisia palkintoja. Esimerkiksi vuonna 2012 Britannian elokuva- ja televisioakatemia BAFTA nimesi "Vallan linnakkeen" parhaaksi ulkomaiseksi televisiosarjaksi. Saman vuoden lokakuussa "The New York Times" ylisti sarjaa ja vertasi sitä "Downton Abbeyyn". Lisäksi televisioyhtiö NBC on suunnitellut tekevänsä sarjasta yhdysvaltalaisen version.
"Vallan linnakkeen" suosion vuoksi Tanskan yleisradio DR tuotti sarjasta kolmannen kauden, joka esitettiin Tanskassa vuoden 2013 alussa. Sarjan virallisen verkkosivuston mukaan kolmannella kaudella kirjoittajat esittävät kysymyksen ”voiko vallan saavuttaa ja pysyä omana itsenään”.
Kahdessa ensimmäisessä jaksossa käydään vaalit ja muodostetaan uusi hallitus. Päähenkilö Birgitte Nyborg Christensen neuvottelee sekä oikeiston että vasemmiston kanssa ja lopulta nousee aiemmasta oppositiosta muodostetun vasemmistohallituksen pääministeriksi. Lisäksi sarjassa päästään seuraamaan pääministerin työtä ja hänen perhe-elämäänsä, ja kuinka työ pääministerinä vaikuttaa Nyborgin perhe-elämään. Ensimmäisen tuotantokauden päätösjaksossa Nyborg ja hänen miehensä päätyvät avioeroon.
Lehdissä sarjan alun tapahtumien on spekuloitu olleen ennakointia syyskuun 2011 parlamenttivaaleista. Esimerkiksi ”Vapauspuolue” muistuttaa Tanskan maahanmuuttovastaista kansanpuoluetta, hallitseva pääministeripuolue ”Liberaalit” vuosien 2001–2011 liberaalia pääministeripuoluetta Venstreä, vasemmistoblokkia johtava suuri ”Työväenpuolue” sosiaalidemokraatteja, ”Solidarisk Samling” äärivasemmiston Yhtenäisyyslistaa, konservatiivinen ”Ny Højre” konservatiivipuoluetta ja niin edelleen.
Päähenkilön ”Maltilliset” (De Moderate) muistuttaa sikäli maahanmuuttomyönteistä sosiaaliliberaalia Radikale Venstreä, että puolue sijaitsee oikeiston ja vasemmiston välissä vaikka onkin mukana vasemmistoblokissa, sillä on naispuheenjohtaja ja se on maahanmuuttomyönteinen. Tämä yhteys ei silti ole yhtä selvä kuin yllä mainitut.
San Diego Padres
San Diego Padres on yhdysvaltalainen ammattilaisbaseballjoukkue, joka pelaa Major Leaguen National Leaguessa. Joukkue perustettiin vuonna 1969, ja se on voittanut National Leaguen vuosina 1984 sekä 1998, mutta hävisi molempina kertoina World Seriesin.
Padres ja Los Angeles Angels of Anaheim ovat ainoat MLB:ssä pelaavat alkujaan kalifornialaiset seurat, sillä Dodgers ja Giants saivat alkunsa New Yorkissa, ja Athletics Philadelphiassa.
La Sexorcisto: Devil Music Volume One
La Sexorcisto: Devil Music Volume One on industrial metal-yhtye White Zombien kolmas studioalbumi, joka ilmestyi vuonna 1992.
Vääryyttä!!1!
Vääryyttä!!1! on Apulannan single, joka julkaistiin vuonna 2011.
Georges Biard
Georges Biard M.Afr. (27. marraskuuta 1924 – 31. lokakuuta 2003) oli ranskalaissyntyinen, Malissa toiminut roomalaiskatolinen piispa. Hän syntyi Pariisissa, ja hänet vihittiin papiksi 1. helmikuuta 1950. Hänet nimitettiin Moptin hiippakunnan piispaksi 29. syyskuuta 1964. Piispaksi vihkiminen seurasi 2. helmikuuta 1965. Pääkonsekraattorina toimi Luc Auguste Sangaré, jota avustivat Jacques Le Cordier ja Jean-Baptiste-Étienne Sauvage.
Biard osallistui Vatikaanin toiseen kirkolliskokoukseen. Hän erosi tehtävistään Moptin piispana 12. huhtikuuta 1988.
Tomer Hemed
Tomer Hemed (; s. 2. toukokuuta 1987 Haifa, Israel) on israelilainen jalkapalloilija. Hän edustaa Espanjan Primera Divisiónissa pelaavaa Almeríaa ja on pelipaikaltaan hyökkääjä.
Hemed on Maccabi Haifan kasvatti, jonka edustusjoukkueeseen hän nousi vuonna 2006. Tämän jälkeen hän pelasi vuodet 2008–2010 lainalla kolmessa eri seurassa Maccabi Herzliyassa, Bnei Yehudassa ja Maccabi Ahi Nazarethissa. Kaudella 2010–2011 hän onnistui vakiinnuttamaan paikkansa Maccabi Haifassa ja kuului läpi kauden joukkueen luottopelaajiin.
Kesällä 2011 Hemed siirtyi espanjalaisseura Mallorcaan.
Supernatural (2. tuotantokausi)
"Supernatural" -televisiosarjan toinen tuotantokausi sai ensi-iltansan Yhdysvalloissa 28. syyskuuta 2006 ja päättyi 17. toukokuuta 2007 sisältäen yhteensä 22 jaksoa. Kausi keskittyy päähenkilöiden, Sam (Jared Padalecki) ja Dean Winchesteria (Jensen Ackles) yrittäessä etsiä käsiinsä Azazel-demonia saadessaan samalla lisää tietoa tämän suunnitelmista Samin ja muiden 27. yliluonnollisen lapsen varalle. Matkansa varrella veljekset käyttävät isänsä muistikirjaa pelastaessaan ihmisiä ja metsästäessään yliluonnollisia olentoja.
Kausi esitettiin Yhdysvalloissa torstai-iltaisin kello 21:00 ja oli ensimmäinen The CW-kanavalla esitetty sarjan tuotantokausi. Katsojia toisella tuotantokaudella oli Yhdysvalloissa keskimäärin 3,14 miljoonaa ja alhaisen katsojamäärän vuoksi olikin epävarmaa, uudistettaisiinko sarjaa enää kolmannelle kaudelle. Näyttelijäkokoonpano ja tuotantotiimi kuitenkin keräsivät huomattavan määrän palkintoehdokkuuksia ja -voittoja, joten sarjaa päätettiin jatkaa vielä ainakin yhden kauden verran.
Sarjan käsikirjoittajat käyttivät toista kautta laajeentaakseen metsästäjien konseptin, tuloksena metsästäjien täyteinen Harvellejen majatalo. Samantha Ferris esittää Ellen Harvellea, majatalon omistajaa ja John Winchesterin vanhaa ystävää; Alona Tal taas esittää Ellenin tytärtä Jo'ta. Ferris kertoi uskovansa olevansa juuri sellainen näyttelijä, jota tuottajat etsivät: "ankara, vahva, mutta silti äidillinen." Talin hahmo luotiin Deanin uudeksi ihastuksen kohteeksi, joka lopulta kuitenkin muuttui veljeksille enemmän sisarelliseksi. Chad Lindberg esitti Ashia, joka käyttää vahvoja tietokoneen käsittelytaitojaan jahdatessaan paranormaaleja olentoja ja sijainteja. Koska käsikirjoittajat pitivät hahmoa liian "koomisena ja hulluna" sarjaan, Ash kirjoitettiin ulos sarjasta kauden loppuun mennessä.
Näyttelijä Jim Beaver palasi rooliinsa metsästäjä Bobby Singerinä, Winchesterien vanhana perheystävänä. Beaver odotti alun perin ensimmäisen kauden vierailunsa sarjassa jäävän vain "yhdeksi otoksi" ja oli yllättynyt kun häntä pyydettiin palaamaan rooliinsa. Adrianne Palicki palasi myös rooliinsa Samin kuolleena tyttöystävänä, Jessicana vaihtoehtoista todellisuutta käsittelelevään jaksoon "Salaperäinen nainen", kuten Samantha Smithkin Mary Winchesterin rooliin. Smith esiintyi myös jakson "Helvetin esikartano" takaumissa. Myös "Greyn anatomia" -roolinsa vuoksi aluksi vastahakoinen Jeffrey Dean Morgan palasi John Winchesterin rooliin kauden ensimmäistä sekä viimeistä jaksoa varten. Azazel-demonin aikaisemmin vaihtaessaan ruumiistaan useasti, ottaa vakituiseksi ulkomuodokseen Fredric Lehnen hahmon.
Vierailevina näyttelijänä kaudella esiintyi muun muassa Linda Blair jaksossa "Vakioepäillyt".
Toisen kauden tuotannon alkaessa Kripke halusi välttää "viikon vihollinen"-teeman, jota ensimmäisellä kaudella enimmäkseen käytettiin. Käsikirjoittajat yrittivät sisällyttää kauteen enemmän "ihmis-teemoja", pääasiassa "asioita, joita Sam ja Dean todella pelkäävät: kuolemaa, surua, petosta, jne." Muutos toi sarjan keskipisteen tilanteisiin kuten veljesten käsittelyn isänsä kuolemaa koskevissa asioissa sekä Azazelin metsästyksen merkitykseen.
Radio Rock: Sahatuimmat 2
Radio Rock: Sahatuimmat 2 on Radio Rockin vuonna 2010 julkaisema Radio Rockin soitetuimmista kappaleista koottu kokoelmalevy.
Radio Rock: Sahatuimmat 3
Radio Rock: Sahatuimmat 3 on Radio Rockin vuonna 2011 julkaisema Radio Rockin soitetuimmista kappaleista koottu kokoelmalevy.
Antti Hartikainen (pesäpalloilija)
Antti Hartikainen (s. 3. elokuuta 1985, Sotkamo) on suomalainen pesäpalloilija, joka pelaa Kouvolan Pallonlyöjissä.
15-vuotiaana vuonna 2001 Superpesisdebyyttinsä tehnyt Hartikainen toimii sisäpelissä etenijänä sekä vaihtajana, ja ulkopelissä kolmosvahtina ja kakkospolttajana. Hän on urallaan voittanut kymmenen Suomen mestaruutta, neljä hopeaa ja kaksi pronssia, ja tullut kolmesti valituksi Itä-Länsi -otteluun. Toukokuussa 2011 Hartikainen solmi Jymyn kanssa kolmen vuoden jatkosopimuksen, joka pitää hänet Sotkamossa kauden 2014 loppuun.
Lokakuussa 2018 Hartikainen solmi sopimuksen Kouvolan Pallonlyöjien kanssa kaudeksi 2019.
Hartikainen on ammatiltaan urheiluhieroja.
"Lähteet"
Nail Jakupov
Nail Railovitš Jakupov () (s. 6. lokakuuta 1993 Nižnekamsk, Tatarstan, Venäjä) on venäläinen jääkiekkoilija, pelipaikaltaan laitahyökkääjä. Hän edustaa KHL:ssä pelaavaa SKA Pietaria.
Edmonton Oilers varasi Jakupovin . Tatarstanissa syntynyt ja kasvanut Jakupov on kansallisuudeltaan tataari, ja hän on yksi ensimmäisistä muslimivaltaisen tasavallan jääkiekkotähdistä. Häntä pidetään yleisesti epäonnistuneena ykkösvarauksena. Pistemäärät ovat olleet vaatimattomia odotuksiin nähden. Hän on kuitenkin profiloitunut NHL:ssä hyväksi kahden suunnan hyökkääjäksi ja hänen työmoraalia on kehuttu.
Jakupov aloitti uransa kotikaupunkinsa joukkueessa Neftehimik Nižnekamskissa. 16-vuotiaana hän siirtyi seuran MHL-joukkueeseen Reaktor Nižnekamskiin. Jakupov pelasi Reaktorissa vain yhden kauden ennen siirtymistään Kanadan OHL-junioriliigan Sarnia Stingiin.
Kahden OHL-kauden aikana Jakupov onnistui nousemaan yhdeksi ikäluokkansa parhaista pelaajista. Edmonton Oilers varasi hänet vuoden , koko tilaisuuden ensimmäisenä pelaajana. Tilaisuuden kolmantena pelaajana varattiin Yakupovin ketjukaveri Alex Galchenyuk.
Jakupovin NHL-uran alku viivästyi liigan työsulun myötä, jonka ajan hän pelasi KHL:ää kotikaupunginsa joukkueessa Neftehimik Nižnekamskissa. Ennen työsulun loppumista Jakupov ehti pelata yhteensä 22 ottelussa, joissa syntyi 18 tehopistettä.
Edmontonissa pelinumeron 64 valinnut Jakupov sai NHL-debyyttinsä 20. tammikuuta 2013 ottelunsa Vancouver Canucksia vastaan.
Ensimmäisen maalinsa hän teki kaksi päivää myöhemmin. Osuma tasoitti ottelun, kun sitä oli jäljellä enää 4,7 sekuntia. Peli oli samalla Jakupovin uran ensimmäinen kotiottelu Rexall Placessa, Los Angeles Kingsiä vastaan. Jakupovin maalituuletus avausmaalin jälkeen kuitenkin sai osakseen paljon kritiikkiä. Juhliessaan hän liukui polvillaan jään halki, mikä ei miellyttänyt Jarret Stollin mukaan ketään Los Angelesin pelaajista tai valmennusjohdosta. Myös Don Cherry tuomitsi Jakupovin teon osoituksena epäkunnioituksesta muita pelaajia kohtaan.
Jakupov palasi kaudella 2018–2019 KHL-liigaan. Hän teki kaksivuotisen sopimuksen SKA Pietarin kanssa.
Liesu
Liesu ("Cryptogramma crispa", syn. "Allorus crispus") on pienikokoinen, pohjoisen pallonpuoliskon vuoristoseutujen yhtäläisitiöinen saniaislaji.
Monivuotisen liesun maavarsi on lyhyt. Lehti on tyvestään jakautunut lehdiksi ja itiölehdiksi. Itiöpesäkkeettömät lehdet ovat tiheinä kimppuina ja kasvavat 10–25 cm korkeiksi. Lehden lapa on leveänpuikea ja 3–4 kertaa parilehdykkäinen. Pikkulehdykät ovat 2–4 mm leveitä, pitkulaisia, litteälaitaisia ja kärjestään nyhähampaisia tai liuskaisia. Itiölehdet ovat 2–3 kertaa parilehdykkäisiä. Niiden pikkulehdykät ovat 3–8 mm leveitä ja muodoltaan tasasoukkia tai suikeita. Itiöpesäkeryhmät ovat ehyen, taakäänteisen lehtilaidan suojassa. Suomessa liesun itiöt kypsyvät heinä–elokuussa.
Liesua tavataan pohjoisella pallonpuoliskolla, pääasiassa vuoristoalueilla. Euroopassa lajia kasvaa pääasiassa Fennoskandian vuoristo- ja tunturialueilla, Skotlannissa, Pohjois-Irlannissa, Alpeilla, Pyreneillä, Kreikan pohjoisosissa, Kaukasuksen alueella ja Uralilla. Aasian puolella liesua kasvaa Keski-Aasian vuoristoseuduilla, paikoin Siperiassa, Kamtšatkan niemimaalla ja Pohjois-Japanissa. Pohjois-Amerikan puolella levinneisyysalue jatkuu Alaskaan sekä Kanadan ja Yhdysvaltain länsi- ja keskiosiin. Suomessa liesua tavataan Keski- ja Pohjois-Lapissa. Runsaimmin sitä kasvaa Käsivarren Lapin suurtuntureilla. Liesua on kasvanut aikaisemmin hyvin harvinaisena myös Ahvenanmaalla, mutta laji on sittemmin hävinnyt maakunnasta. Viimeinen havainto Ahvenanmaalta on vuodelta 1938 Vårdöstä.
Liesulle tyypillisiä kasvupaikkoja ovat vuoristojen ja tunturipaljakoiden rakkakivikot sekä kallionraot. Laji on kalkinkarttaja.
Martin Happe
Martin Albert Happe M.Afr. (s. 15. marraskuuta 1945 Sendenhorst) on saksalaissyntyinen, Mauritaniassa toimiva roomalaiskatolinen piispa. Hänet vihittiin papiksi 2. kesäkuuta 1973 ja nimitettiin Nouakchottin hiippakunnan piispaksi 10. heinäkuuta 1995. Piispaksi vihkiminen seurasi 1. marraskuuta. Pääkonsekraattorina toimi Reinhard Lettmann, jota avustivat Robert Marie Jean Victor de Boissonneaux de Chevigny ja Jean Zerbo.
Madge Evans
Madge Evans (1. heinäkuuta 1909 New York, New York – 26. huhtikuuta 1981 Oakland, New Jersey) oli yhdysvaltalainen näyttelijä. Evans aloitti elokuvanäyttelemisen 1915 ja kuului seuraavan kolmen vuoden ajan World Film Companyn vakituisiin lapsinäyttelijöihin. Aikuisiällä hän näytteli muun muassa elokuvissa "Päivälliset klo 8" (1933) ja "David Copperfield" (1935). Evans lopetti elokuvanäyttelemisen 1938 ja samoihin aikoihin hän avioitui näytelmäkirjailija Sidney Kingsleyn kanssa. Teatterissa Evans näytteli vuoteen 1943 saakka. Evans on saanut tähden Hollywood Walk of Famelle.
Santa Claus 3
Santa Claus 3 (engl. "The Santa Clause 3: The Escape Clause", televisioesityksessä käytetty nimeä "Mutta mitä tapahtui joulupukille 3") on vuonna 2006 ensi-iltansa saanut jouluaiheinen komediaelokuva ja jatko-osa elokuville "Mutta mitä tapahtui joulupukille" ja "Mutta mitä tapahtui joulupukille 2". Elokuvan pääosia esittävät Tim Allen, Martin Short, Elizabeth Mitchell, Judge Reinhold, Wendy Crewson, Liliana Mumy, Alan Arkin, Ann-Margret ja Spencer Breslin. Elokuvassa joulupukki joutuu ongelmiin pakkasukon kanssa samalla kun hänen appivanhempansa ovat tulossa kylään. Elokuvan on ohjannut Michael Lembeck. Elokuva jäi Peter Boylen viimeiseksi.
Major League Baseball -kausi 2004
Major League Baseball -kausi 2004 oli baseballin Major Leaguen kausi, joka alkoi 30. maaliskuuta 2004. Se päättyi Boston Red Soxin voittoon St. Louis Cardinalsista.
Franz Grave
Franz Grave (s. 25. marraskuuta 1932 Essen) on saksalainen roomalaiskatolinen piispa. Hänet vihki papiksi Essenin hiippakuntaan Franz Hengsbach 2. helmikuuta 1959, ja hänet nimitettiin Essenin vihkipiispaksi sekä Tingarian titulaaripiispaksi 31. maaliskuuta 1988. Piispaksi vihkiminen seurasi 3. toukokuuta. Pääkonsekraattorina toimi Hengsbach, jota avustivat Julius Angerhausen ja Wolfgang Große.
Grave jäi eläkkeelle 27. kesäkuuta 2008.
Houston Astros
Houston Astros on yhdysvaltalainen, vuonna 1962 perustettu ammattilaisbaseballjoukkue, joka voitti World Seriesin vuonna 2017. Se voitti vuoden 2005 National Leaguen, mutta hävisi tätä seuranneen World Seriesin Chicago White Soxia vastaan. Joukkue pelasi Major Leaguen National Leaguessa kauteen 2012 saakka ja siirtyi kaudeksi 2013 American Leagueen.
Astros on pelannut kotiottelunsa vuodesta 2000 lähtien Minute Maid Parkissa. Areena on saanut nimensä Coca-Cola Companyn omistaman hedelmämehuvalmistaja Minute Maidin mukaan, joka omistaa pienen osuuden joukkueesta.
Nykyaikainen viisiottelu kesäolympialaisissa 2016
Nykyaikaisessa viisiottelussa kilpailtiin Rio de Janeiron kesäolympialaisissa 2016 24:ttä kertaa. Kilpailut käytiin 19.–20. elokuuta Parque de Pentatlo Moderno de Deodorossa, jonne mahtuu yleisöön 15 000 henkilöä. Osakilpailuja oli neljä, jotka olivat miekkailu, uinti, ratsastus ja ampumajuoksu. Miesten turnauksen voitti venäläinen Aleksandr Lesun. Naisten kilpailun voitti australialainen Chloe Esposito.
Sekä naisten että miesten kilpailuun karsiutuu 36 urheilijaa. Isäntämaa Brasilialle on varattu yksi kiintiöpaikka, jos sen urheilijoita ei selviydy karsinnoista.
Soutu kesäolympialaisissa 2016
Soudussa kilpailtiin Rio de Janeiron 2016 kesäolympialaisissa 27:ttä kertaa. Kilpailut käytiin 6.–13. elokuuta Lagoan stadionilla, jonne mahtuu yleisöön 14 000 henkilöä. Tapahtumia oli 14, joista kahdeksan miehille ja kuusi naisille.
Rugby kesäolympialaisissa 2016
Rugbyssä kilpailtiin Rio de Janeiron 2016 kesäolympialaisissa viidettä kertaa, ensimmäisen kerran sitten vuoden 1924. Kilpailut käytiin Arena Rugby & Modern Pentathlonilla. Pelimuotona oli rugby-7.
Skeptoid
Skeptoid on viikoittain ilmestyvä noin kymmenen minuutin pituinen podcast joka käsittelee kriittisesti paranormaaleja ilmiöitä ja pseudotiedettä.
Podcastin takana amerikkalainen skeptikko Brian Dunning.
Skeptoid on voittanut 2010 Parsec Awards palkinnon kategoriassa Best Fact Behind the Fiction Podcast.
Kuuntelijoita podcast kerää viikoittain keskiarvoisesti 146000 (otettu 18.9.2011).
Purjehdus kesäolympialaisissa 2016
Purjehduksessa kilpaillaan Rio de Janeiron 2016 kesäolympialaisissa 26:tta kertaa. Kilpailut käytiin 8.–18. elokuuta Marina da Glóriassa Guanabaranlahdella.
Moraalipsykologia (kirja)
Moraalipsykologia. Hyvän ja pahan tällä puolen on Helsingin yliopiston sosiaalipsykologian professori Klaus Helkaman vuonna 2009 ilmestynyt kirja moraalipsykologiasta. Helkama tarkastelee sosiaalipsykologisesti moraaliarvoja ja pahan syntyä. Helkaman mukaan moraalissa tarvitaan arvostelukykyä ja tahtoa, ja sillä on kolme tehtävää: ristiriitojen ratkaisu, hyvän edistäminen ja pahan ehkäiseminen. Helkaman mukaan arvostusten tutkimus on osoittanut, että ihmiset ovat kaikkialla yhtä mieltä tärkeimmistä arvoista.
Deichtine
Deichtine tai Deichtire on hahmo irlantilaisessa mytologiassa. Hän on Ulsterin kuninkaan Conchobarin, Nessan pojan, sisar ja Cuchulainnin äiti. Hänen aviomiehensä oli Sualtam, mutta Cuchulainnin isänä pidetään Lughia.
Erään tarinan mukaan Deichtine oli Conchobarin vaununajaja. Kun parvi lintuja laskeutui Emain Machalle ja söi kaiken ruohon, ulaidit päättivät metsästää näitä ja lähtivät matkaan vaunujensa kanssa. He jahtasivat lintuja iltaan asti. Tällöin alkoi sataa lunta, ja ulaidit päättivät etsiä suojaa. He löysivät talon ja siinä asuva nuori mies toivotti heidät tervetulleiksi. Hänen vaimonsa oli juuri tuolloin synnyttämässä, mutta mies oli vieraanvarainen ja tarjoili tästä huolimatta vierailleen syötävää. Vaimo sai pojan, ja samaan aikaan perheen hevonen synnytti kaksi varsaa. Ulsterilaiset menivät nukkumaan, mutta aamulla herätessään he huomasivat olevansa Newgrangessa. Talo, mies ja nainen olivat kadonneet, mutta vauva ja varsat olivat tallella. Deichtine otti lapsen omakseen ja he palasivat Emainiin.
Pian tämän jälkeen poika sairastui ja kuoli. Deichtinen juodessa pieni olento luiskahti kupista hänen suuhunsa ja nukutti hänet. Unessa Lugh ilmestyi hänelle ja kertoi, että talo, jossa he olivat yöpyneet, oli hänen, ja että Deichtinen kohdussa kasvoi hänen lapsensa. Myöhemmin Deichtine meni Sualtamin kanssa naimisiin ja synnytti Luighin pojan.
Toisessa versiossa talossa synnyttävä nainen oli Deichtine itse. Hän heräsi Newgrangessa ja Luigh ja talo olivat kadonneet, mutta Deichtine ja vauva olivat jäljellä. Tämän jälkeen hän palasi kotiin ja nai Sualtamin.
Ammunta kesäolympialaisissa 2016
Ammunnassa kilpailtiin Rio de Janeiron 2016 kesäolympialaisissa 26:tta kertaa. Kilpailut käytiin 6.–14. elokuuta Deodoron alueella Centro Nacional de Tirossa, jonne mahtuu katsojia tapahtumasta riippuen 500–2 000 henkilöä.
390 urheilijaa kilpailivat videssätoista eri lajissa. Kilpailu oli säännöiltään ja muutoksiltaan samanlainen kuin vuonna 2012.
* Al-Deehani ja Al-Rashidi kilpailivat Kansainvälisen olympiakomitean lipun alla Kuwaitin olympiakomitean hyllytyksen takia.
Kallioimarteet
Kallioimarteet ("Polypodium") on saniaissuku ja kallioimarrekasvien (Polypodiaceae) heimon nimisuku.
Pohjois-Euroopassa kasvaa kaksi kallioimarrelajia: pohjankallioimarre ja etelänkallioimarre. Niiden tuntomerkkejä ovat maanalainen suikertava maavarsi, josta nousevat yksittäiset, kertaalleen pariliuskaiset tai pariosaiset lehdet.
Pöytätennis kesäolympialaisissa 2016
Pöytätenniksessä kilpaillaan Rio de Janeiron 2016 kesäolympialaisissa kahdeksatta kertaa. Kilpailut käytiin 6.–17. elokuuta Riocentron kolmannessa paviljongissa, jonne mahtuu yleisöön 2 000–5 000 henkilöä tapahtumasta riippuen. Parhaiten menestyi Kiina, joka saavutti neljä kultaa ja kaksi hopeaa.
Conchobar mac Nessa
Conchobar mac Nessa ("suom". Conchobar Nessinpoika) oli irlantilaisen mytologian Ulaid-tarustossa Ulsterin kuningas. Hän hallitsi aluettaan Emain Machasta.
Thurstan
Thurstan (n. 1070–1140) oli keskiaikainen Yorkin arkkipiispa Hieman ennen kuolemaansa hän erosi piispanvirasta ryhtyäkseen munkiksi Clunyn luostarissa.
Thurstan nimitettiin arkkipiispaksi 15. tai 16. elokuuta 1114 ja vihittiin papiksi seuraavana vuonna 6. kesäkuuta. Canterburyn arkkipiispa Ralph d'Escures ei kuitenkaan suostunut vihkimään häntä virkaan, koska Thurstan ei antanut tälle tottelevaisuuslupausta. Paavi Calixtus II vihki hänet 19. lokakuuta 1119 Reimsissä Arkkipiispana hän kampanjoi voimakkaasti Yorkin kirkkoprovinssin itsenäisyyden puolesta, missä kiistassa kuningas oli Canterburyn ja useat paavit Yorkin puolella. Asia ratkesi Yorkin eduksi, koska paavi Honorius II katsoi Canterburyn väärentäneen käyttämiään todisteita.
Hänen veljenpoikaansa Osbert Bayeuxlaista syytettiin Thurstanin seuraajan William Yorkilaisen myrkyttämisestä.
António de Saldanha
António de Saldanha oli portugalilainen tutkimusmatkailija, joka eli 1500-luvulla. Hän oli ensimmäinen eurooppalainen, joka laski ankkurin Pöytälahdessa Etelä-Afrikan rannikolla ja teki ensimmäisen muistiinmerkityn nousun Pöytävuorelle. Häntä on vanhoissa lähteissä sanottu "kastilialaiseksi aatelismieheksi", joka tuli Portugaliin noin vuonna 1497 kuningatar Maria Aragonialaisen palvelukseen. Hänen alkuperäistä nimeään ei tiedetä, mutta nykyisin käytetty nimi johtunee kastilialaisesta kaupungista Saldaña.
Teemu Huhtala
Teemu Huhtala (s. 4. huhtikuuta 1991 Tampere) on suomalainen jääkiekkohyökkääjä. Hänen vahvuuksiinsa kuuluvat nopeus ja työteliäisyys.
Huhtala on Ilveksen oma kasvatti. Kausina 2007–2008 ja 2008–2009 hän jakoi joukkueen B-nuorten runkosarjan sisäisen pistepörssin voiton; ensimmäisenä mainittuna kautensa Tatu Laineen ja toisena mainittuna Tomi Wileniuksen kanssa. Huhtala voitti A-nuorten SM-pronssia vuosina 2010 ja 2011. Hän voitti jälkimmäisenä keväänä myös Ilveksen pudotuspelien sisäisen pistepörssin tehoilla 1+6=7.
Heinäkuussa 2010 Huhtala teki kaksivuotisen SM-liigasopimuksen Ilveksen kanssa. Hän ei tehnyt kuitenkaan liidebyyttiä vielä kaudella 2010–2011, mutta Huhtala pelasi ensimmäiset miesten pelinsä esiintyen yhteensä kolmessa Mestis-ottelussa Lempäälän Kisan ja alle 20-vuotiaiden maajoukkueessa tehden yhden syöttöpisteen.
Huhtala teki liigadebyyttinsä kauden 2011–2012 avausottelussa 16. syyskuuta 2011 paikallisvastustaja Tapparaa vastaan ja sai ottelussa jääaikaa 6.44 minuuttia. Liigauransa avausmaalin hän teki kolmannessa ottelussaan 20. syyskuuta 2011 Turun Palloseuraa vastaan. Huhtala pelasi kauden aikana lopulta vain viisi SM-liigaottelua tehopistein 1+1=2. Hän pelasi kautensa pääosin lainalla LeKissä. Toukokuussa 2012 Huhtala teki vuoden mittaisen jatkosopimuksen Ilveksen kanssa, mutta se sisälsi elokuun loppuun asti kestäneen koeajan, jonka päätteeksi hän sai jatkaa joukkueessa.
Huhtala on pelannut kolme nuorten ja seitsemän poikien maaottelua.
Huhtalan isoveli Tommi pelasi Espoo Bluesissa, nykyään hän pelaa Jokereissa KHL:ssä. Veljekset ovat toisen polven liigapelaajia, sillä heidän isänsä Jarmo Huhtala pelasi omalla urallaan yli 300 SM-liigaottelua.
Janne K
Janne Kilpeläinen, taiteilijanimeltään Janne K, on suomalainen hip hop -tuottaja. Hän on The Denamics -tuotantoduon toinen osapuoli. Janne K on myös osa suomalaista HKI Crates -tuottajakollektiivia, joka julkaisi esikoislevynsä Monsp Recordsin kautta heinäkuussa 2012.
Hiphop-tuottaja/artisti TK on Janne K:n veli.
Mätitahna
Mätitahna on esimerkiksi leivänpäällysteeksi tai voileipäkakun täytteeksi soveltuva elintarvike.
Mätitahna valmistetaan useimmiten turskan mädistä, joka on toisinaan savustettua. Siinä käytetään usein myös tomaattipyreetä ja perunaa.
Mätitahnaa käytetään erityisesti Ruotsissa ja muissa Pohjoismaissa. Yksi Ruotsin arvostetuimpia tuotemerkkejä on vuodesta 1954 lähtien valmistettu Kallen mätitahna (ruotsiksi "Kalles kaviar", valmistaja Abba Seafood). Vieraskielisistä nimityksistään huolimatta mätitahnaa ei tule sekoittaa varsinaiseen kaviaariin, joka on suuresti arvostettua sammen mätiä.
Sadassa grammassa mätitahnaa on lähes 4 grammaa suolaa ja 30 grammaa rasvaa. Suuri osa rasvahapoista on tyydyttymättömiä.
Raunioiset
Raunioiset ("Asplenium") on suuri saniaissuku raunioiskasvien ("Aspleniaceae") heimossa. Siihen kuuluu paljon risteymiä. Suvussa on jopa 720 lajia, joita esiintyy kaikilla mantereilla. Eristyneillä saarilla, kuten Madagaskarilla, Réunionilla ja Havaijilla, kasvaa useita kotoperäisiä raunioislajeja.
Suomessa kasvaa viisi raunioislajia, jotka ovat harvinaisia tai hyvin harvinaisia. Ne kasvavat kaikki kallioilla, monet lajit vain kalkkikallioilla tai emäksisellä alustalla, ja risteytyvät osittain keskenään. Raunioisia esiintyy koko Suomessa paitsi Keski-Pohjanmaalla. Lajit (& uhanalaisuus Suomessa ):Muutamia raunioisia viljellään huonekasvina.
Miiko Hintz
Miiko Hintz (s. 27. syyskuuta 1992 Nokia) on suomalainen jääkiekkoilija, joka pelasi syyskaudella 2016–2017 SM-liigajoukkue Tampereen Ilveksessä. Hän on pelipaikaltaan oikea laitahyökkääjä.
Hintz on Tampereen Ilveksen kasvatti ja aloitti jääkiekkoilun omien sanojensa mukaan noin viisivuotiaana. Hän pelasi Ilveksessä koko junioriuransa, mutta väliin mahtuu myös kausi 2008–2009 Tapparan B- ja A-nuorissa. Hintz palasi sen jälkeen Ilvekseen ja voitti A-nuorten SM-pronssia vuosina 2010 ja 2011.
Toukokuussa 2011 Hintz teki kaksivuotisen SM-liigasopimuksen Ilveksen kanssa. Hän teki liigadebyyttinsä kauden 2011–2012 avausottelussa 16. syyskuuta 2011 paikallisvastustaja Tapparaa vastaan ja sai ottelussa jääaikaa 7.11 minuuttia. Yhteensä Hintz pelasi kauden aikana kahdeksan SM-liigaottelua ilman tehopisteitä. Hän pelasi suurimman osan kaudestaan vielä Ilveksen A-nuorissa, mutta pelasi myös yhteensä yhdeksän Mestis-ottelun verran lainalla Kajaanin Hokin ja Lempäälän Kisan joukkueissa.
Kauden 2012–2013 Hintz pelasi suurimmaksi osaksi lainalla Mestiksen nousijajoukkue HC Keski-Uusimaassa. Joulukuussa 2012 hänen lainasopimustaan jatkettiin kauden loppuun. Hintz pelasi kauden aikana Ilveksessä seitsemän SM-liigaottelua. Kauden 2013–2014 hän aloitti HCK:ssa vahvisti ja pelasi alkukaudella myös joukkueen ykkössentterinä. Hintzin kausi päättyi kuitenkin rannevammaan tammikuussa 2014.
Hintz siirtyi kaudeksi 2014–2015 vuoden mittaisella sopimuksella Savonlinnan Pallokerhoon. Kaudeksi 2015–2016 hän siirtyi vuoden mittaisella sopimuksella jatkamaan Mestis-uraansa aiemman lainaseuransa Lempäälän Kisan riveihin. Hintz oli joukkueen paras maalintekijä ja toiseksi paras pistemies Jimi Santalan jälkeen tehoilla 14+15=29.
Kaudeksi 2016–2017 Hintz palasi vuoden mittaisella sopimuksella Ilvekseen. Hän teki SM-liigauransa avausmaalin 24. syyskuuta 2016 Kalevan Palloa vastaan. Hintz pelasi Ilveksessä 14 ottelua tehopistein 3+1=4, kunnes hänen sopimuksensa Ilveksen kanssa purettiin yhteisymmärryksessä tammikuussa 2017.
Hintz on pelannut seitsemän nuorten ja yhden poikien maaottelun.
Hintzin pikkuveli Roope pelaa NHL:ää Dallas Starsin organisaatiossa.
Philadelphian kaupungintalo
Philadelphian kaupungintalo () on rakennus Philadelphian kaupungissa Pennsylvanian osavaltiossa Yhdysvalloissa. Se on 167 metriä korkea. Sitä alettiin rakentaa vuonna 1871, ja se valmistui vuonna 1901. Rakennus tuli maksamaan yhteensä 24 miljoonaa Yhdysvaltain dollaria. Rakennuksen materiaalina on käytetty kalkkikiveä, graniittia, marmoria ja pronssia. Se oli maailman korkein rakennus vuosina 1901–1908 ja Pennsylvanian korkein vuoteen 1932, jolloin Gulf Tower ohitti sen. Rakennus edustaa empiretyyliä. Philadelphian kaupungintalon huipulla sijaitseva William Pennin pronssinen patsas on 11,3 metriä korkea ja painaa 27 tonnia.
Luettelo SM-liiga-seurojen päävalmentajista
Tämä on luettelo jääkiekon SM-liigassa pelanneiden joukkueiden päävalmentajista. Listassa on päävalmentajat vain SM-liigassa pelattujen kausien ajalta. Nimen perässä on kerrottu vuodet, joina kukin valmentaja on kyseistä seuraa valmentanut. Jos valmennussuhde on päättynyt kesken kauden, on vuosiluvun perässä "†". Nykyisten päävalmentajien nimet on lihavoitu.
Listassa myös Pelicansia edeltäneiden Reippaiden valmentajat.
Vuosina 1992–1998 seuran nimi oli Kiekko-Espoo.
Ylermi Rajamaa
Ylermi Rajamaa (s. 1981) on suomalainen näyttelijä ja muusikko. Hän valmistui ylioppilaaksi Sibelius-lukiosta vuonna 2000 ja näyttelijäksi Teatterikorkeakoulusta vuonna 2010. Hän on myös Plutonium 74 -yhtyeen laulaja ja kosketinsoittaja. Hänen näyttelijäuransa on lähtenyt käyntiin Masalan nuorisoteatterista.
Ylermi on myös mukana Osakeyhtye-nimisessä kokoonpanossa laulajana ja kitaristina. Lisäksi hän on tehnyt yhtyeelle kappaleen "Kahden tähden cowboytarina". Munamiehelle hän on tehnyt myös kappaleen "Usein öisin uneksin".
Plutonium 74-yhtyeessä Ylermi on myös toiminut lauluntekijänä, esimerkiksi Alakerran orkesteri on kokonaan Ylermin käsialaa. Ylermi on ollut yhtyeen kappaleiden sävellystyössä mukana.
Ylermi vierailee myös laulajana LBJ:n levyllä Live material jolle hän on sanoittanut kappaleen Murhataan mies.
Sensuuri Itä-Saksassa
Tämä artikkeli käsittelee sensuuria Itä-Saksassa sen olemassaolon aikana eli vuosina 1949−1990. Kuten useat neuvostomaat ennen Berliinin muurin murtumista, myös Itä-Saksa toteutti laajamittaista sensuuria.
Itä-Saksan alkuperäinen perustuslaki ei mahdollistanut lehdistön sensuuria. Lain 9 artiklan 2 osassa mainittiin "median sensuuria ei tule tapahtua". Tämä kohta poistettiin vuoden 1968 uudistuksessa ja siitä tuli lain 27 artikla:Huolimatta tästä koko Itä-Saksan historian ajan tapahtui sekä virallista, että epävirallista sensuuria, joka kuitenkin väheni ajan kuluessa. Johtuen siitä, että Itä-Saksassa oli käytännössä yksipuoluejärjestelmä, oli lehdistö ja media ylipäätään hallitsevan puolueen päätösten alaisena.
Huolimatta siitä, että tilanne oli ristiriidassa perustuslain kanssa, pystyi hallinto toteuttamaan sensuuria hyödyntäen perustuslain mainintaa "...noudattaen perustuslain periaatteita". Tämän nojalla sensuuria toteutettiin vetoamalla esimerkiksi kansalliseen turvallisuuteen tai yleiseen siveellisyyteen.
Green Lantern: The Animated Series
Green Lantern: The Animated Series on Warner Bros. Animationin ja DC Entertainmentin tuottama animaatiosarja, joka perustuu DC Comicsin samannimiseen sarjakuvasankariin. Sarjan ilmoitettiin ilmestyvän Yhdysvalloissa Cartoon Networkilla keväällä 2012. Lopulta sarjan avausjaksot esitettiin 40-minuutin mittaisena erikoispilottijaksona 11. marraskuuta 2011. Sittemmin Green Lantern: The Animated Series jatkui 3. maaliskuuta 2012. Sarja kesti yhden tuotantokauden verran, joka sisältää 26 jaksoa. Viimeinen jakso esitettiin Yhdysvalloissa 16. maaliskuuta 2013.
Hal Jordan ja Kilowog seikkailevat avaruussektorinsa rajamailla. Kaksikko taistelee yhdessä muiden Vihreiden Lyhtyjen kanssa Atrocitusin johtamaa Punaisia Lyhtyjä vastaan, jotka ovat aikeissa valloittaa Vihreiden Lyhtyjen planeetan hakiessaan kostoa Universumin vartijoille. Myöhemmin he joutuvat kohtaamaan myös Metsästäjien joukot.
Temple
Temple merkitsee englannin ja ranskan kielissä temppeliä.
Temple voi tarkoittaa myös seuraavia:
Tabula Hungariae
Tabula Hungariae (myös "Lázárin kartta") on vanhin säilynyt kartta nykyisen Unkarin alueesta. Kartan laatijana pidetään unkarilaista Lázár deák ja se on tehty ennen vuotta 1528. Kartta lisättiin UNESCOn Maailman muisti -ohjelman rekisteriin vuonna 2007.
Kartta on kooltaan noin 65×85 cm ja se on piirretty niin, että kartan ylhäällä on luode. Karttaan on piirretty Unkarin kuningaskunnan asutukset ja maamerkit 1500-luvun alussa. Kartan etelässä sijaitsevia alueita hallitsivat Ottomaanit ja ne on merkitty karttaan eri värillä. Koska karttaan on merkitty vain eteläpuoliset alueet, arvellaan, että kartta laadittiin osana valmisteluita Ottomaaneja vastaan käytyä sotaa.
Kartan arvokkainta sisältöä ovat asuinpaikkojen nimet ja kuvaukset. Karttaan on merkitty noin 1400 paikkaa, joista 1270 on asuinpaikkoja.
Kartan alapuolella on kuvaus maasta saksaksi ja latinaksi.
Kartta on painettu Georg Tannstetterin avustuksella Petrus Apianuksen kirjapainossa Ingolstadtissa ja sen rahoitti Johannes Cuspinianus.
Kartasta painettiin vain muutamia kopioita, joista suurin osa on hävinnyt joten tutkijat tunsivat sen ainoastaan kuvausten perusteella. 1880-luvun alussa kuitenkin löydettiin yksi säilynyt kartta. Karttaa säilytetään Széchényin kansalliskirjastossa.
Alkuperäisestä kartasta tehtiin vuoteen 1552 mennessä useita kopioita, mutta nämä eivät ole säilyneet. Vuoden 1552 jälkeenkin kartasta tehtiin versioita. Kartasta tunnetaan 6 eri versiota:
Yhdystie 2102
Yhdystie 2102 on tie, joka kulkee Loimaan Mellilästä saman paikkakunnan alueella sijaitsevalle Niinijoelle. Tien pituus on 9 kilometriä ja se on laadultaan mutkittelevaa, mutta tasaista tietä.
Tie saa alkunsa Valtatien 9 ja E63:n risteyksestä Mellilästä, ensin tie kulkee melko suorana noin puolitoista kilometriä jonka jälkeen se saapuu Pappisten alueelle jossa se kohtaa Pappistentien ja Koivusaarentien risteyksen, sen jälkeen tie jatkuu hieman yli puoli kilometriä jonka jälkeen se ylittää Niinijoen, sieltä tie jatkuu noin puoli kilometriä jonka jälkeen se saapuu Krekilän alueelle, sieltä tie jatkaa Niinijoen myötäilyä noin 2 kilometriä jonka mentyä se ohittaa Pahikaisen jossa se kohtaa myös Torkkalantien risteyksen, sen jälkeen tie jatkuu noin puoli kilometriä Viivaistentien risteykseen asti jossa tie tekee mutkan itään päin ja lakkaa samalla myötäilemästä Niinijokea, sen jälkeen tie kohtaa lähes välittömästi Niinijoentien risteyksen, sieltä tie jatkuu itään päin suorana tienä vielä kilometrin verran jonka jälkeen se saapuu päätepisteeseensä, eli Seututien 210 risteykseen.
Poliisin painajainen III – Havana Club
Poliisin painajainen III – Havana Club on vuonna 1999 valmistunut television rikoselokuva. Se on milwaukeelaisesta poliisiperheestä kertovan trilogian viimeinen osa, jonka keskeisimmässä osassa on Charles Bronson. Elokuva jäi hänen viimeisekseen.
Pankkiiri Phillip Chandler ja tämän vaimo murhataan. Heidän tyttärensä Caroline hälyttää poliisit ja yrittää ottaa yhteyttä myös veljeensä Evaniin, joka ei vastaa puhelimeen. Anne Meyer ja Joe Fein lähtevät Evanin luokse, jolloin hän pakenee autolla, jääden kuitenkin kiinni. Hän käyttäytyy oudosti muttei kuitenkaan vaikuta syylliseltä. Pian Ben saa eräältä TV-toimittajalta vihjeen, joka johdattaa poliisiperheen yksityiselle sikarikerholle ja sen omistajan, Vincent Coellen luokse. Myös pormestari löytyy paikalta ja Paul alkaa epäillä rahanpesua, johon myös poliisien korkein johto on sekaantunut.
Mark Mellett
Mark Mellett, kommodori, on Irlannin laivaston komentaja tammikuusta 2011 lähtien. Hän liittyi laivastoon 1976.
Mellett on saanut Irlannin yliopistosta PhD:n arvon. Mellettille on vuonna 1994 myönnetty Distinguished Service Medal (DSM). Hänen ensimmäinen aluksensa päällikkönä oli "LÉ Orla" vuonna 1992, ja sitä seurasivat "LÉ Ciara" vuonna 1997 sekä Irlannin laivaston lippulaiva "LÉ Eithne" vuonna 2005.
Mellett on naimisissa ja hänellä on neljä lasta.